Berlingske Tidende, 1833-01-30
London, den 19de Januar. En overordentlig Gesandt fra Shaken i Persien ventes hver Dag hertil. H. M. Dronningen af Spanien har befalet den spanske Gesandt i London, i Hendes Navn, at subskribere 20 Louidor til det Monument, som i Edinborg opreises for Walter Scott, Man er her tilfulde overbeviist om, at vor Regjering virkelig ønsker Fred. Allerede Jrlands Tilstand vilde gjøre en Krig, høist farlig for os; tillige ere vore Finantser i en saadan Tilstand, at ingen Minister, uden at Nationen tvinger ham dertil, vil vove at indvikle Landet i pengespildende Fjendtligheder - ikke engang for den Europæiske Friheds Skyld! Det offentlige Regnskab for det nyelig sluttede Qvartal viser vel en Tilvæxt i Statsindtægterne, i Sammenligning med det hele foregaaende Aar men samme Qvartal i forrige Aar indbragte næsten 30,000 Pd. Sterl. mere. Det Værste er, at Formindskelsen i Særdeleshed viser sig i Accisen, Stempelpapiirsafgifter og Postindtægterne Dette Deficit beviser den indenlandske Handels Aftagen og det formindskede Forbrug af Luxusartikler, hvilket er saameget sørgeligere, da Valgene og Suspension af Portofriheden (som meer end Tusinde af Landes meest anseete Mænd ere i Besiddelse at og hvis Suspension vil indbringe Postkassen store Summer) maa have leveret et overordentlig Bidrag til Jndkomsterne. Vistnok er det paa den anden Side glædeligt, at Toldintraderne, uagtet Standsningen af Handelen mellem os og Holland, dog have forbedret sig saameget, at Overskuddet i denne Jndtægtskilde næsten erstatter Underbalancen i de øvrige; men man bør dog erindre, at Choleras Udbrud i sidste Efteraarsqvartal foraarsagede en Stagnation i Handelen, og at Expeditionshandelen en Tidlang kan være temmelig virksom, uden at Landets Velstand, i det Hele taget, vinder derved. Altsaa, som sagt, vore Finantsers Tilstand opmuntrer os ikke til Krig, og Jrlands Tilstand maa endnu meer afskrække os derfra. Vel veed man ikke endnu, hvor stort Tallet er paa de absolute Repealers i Underhuset, thi adskillige have kun lovet at vortere for Unionens Opløsning, naar alt Haab om en stor Reform, især i Kirkevæsenet, er forsvundet; men om deres Antal endog indskrænkede sig til OConnells Familie og dennes umiddelbare Tilhængere, som vel kan regnes at være 12 til 15 Jndividuer, og de holde fast ved den Plan, man tilskriver dem, saa kunne de bringe Regjeringen og det hele Parlament i den største Forlegenhed; især da det er sandsynligt, at de Engelske og Skotske Radicaler, hvis egentlige Antal man endnu heller ikke nøje kjender, ville gjøre fælleds Sag med dem. - Deres Plan skal være følgende Hvert Medlem af Factionen skal hver Aften overlevere nogle Bønskrifter, og i den Anledning holde en Tale, ligesom og over ethvert Bønskrift, som en af de Sammensvorne indgiver. Paa denne Maade skulle de Timer anvendes, som ere bestemte til Modtagesen af Bønskrifter. Siden skal det være deres Hensigt, aldeles at beskjeftige Underhusets øvrige Tid med alle Slags Forslag, Forbedringer og Tilsætninger, saa at hverken Ministre eller Oppositionen, Whigs, Torns eller Radicaler, kunne bringe noget i Stand, og alle Landets Forretninger og Anliggender maae standse. Dette vilde nu vist være en Sammensværgelse, men det er et fortvivlet Middel, som Underhusets Former tillade, og hvoraf Factioner forhen have betjent sig. Det kan ikkun gjøres uskadeligt ved det herskende Parties Sindighed og Maadehold, eller ved at opløse eller trætte Factionen. O Connell har imidlertid stedse viist sig mindre ubændig i end udenfor Parlamentet, og hans lille Hob vil neppe have Mod nok til at trodse de flere Hundrede, som omringe Ministrene, eller Landets almindelige Misfornøielse, fornemmelig, da alle Omstændigheder gjøre det sandsynligt, at Regjeringens Forslag sigte til Jrlands Bedste, hvilket vil gjøre alle redelige Mænd blandt Repealerne til dens Venner. - En Commission, som har været nedsat for at undersøge Urolighederne i Jrland, har nyelig aflagt sin Beret, ning. Den udbreder vel et nyt Lys over dette ulykkelige Lands Tilstand, men har dog ikke tydeligt viist den egentlige Kilde til Landets ulykkelige Tilstand. Ministrene kjende den uden Tvivl, og ville vel have Mod nok til at gaae til Bunds i Sagen. Der findes i det Høieste kun 114 Jndividuer af Torypartiet i det ny Parlament. Hvad maa under disse Omstændigheder et i Sandhed liberalt Ministerium kunne udrette, naar det virkelig er det magtpaaliggende at afskaffe Misbrug, Landet fordrer intet Overdrevent; det vil derfor være Ministrenes egen Skyld, om der ved Siden af Toryoppositionen og Repealerne endnu skulde danne sig en ultraliberal Opposition. Obl. af det Dansk Engelske Laan i Gaar 71 - 7 1/2.